ዝበዝሕ እዋን እተን ብዛዕባ'ቲ ዘጋጠመን፣ መንነተንን ዝመጽኣሉ ከባብን ክዛረባ ዘይክእላ ጾታዊ ግህሰት ዝተፈጸመን ግዳያት ጥዕና ጸገም ኣእምሮ፡ ጾታዊ ጥቕዓት ንዝበጽሐን ደቂኣንስትዮ ደገፍ ናብ ዝህቡ ማእከላት'የን ዝውሰዳ። ሓላፊት ማህበር መዕረፍን ልምዓትን ደቂኣንስትዮ ስምረት ተስፋዬ፡ እተን ግዳያት ኣካላዊ ማህሰይቲ ኣጋጢምወን፣ ጥንሲ ተሰኪመን ወይ ህጻናት ሒዘን ናብቶም ማእከላት ከምዝመጽኣ ትዛረብ። እንታይ ከምዘጋጠመንን ከምዝተፈጸመንን ብግቡእ ከረድኣ ዘይምኽኣለን ከኣ እቲ ክግበረለን ዘለዎ ሓገዝ ንምፍልጥ ከምዘኽብዶ ትገልጽ። ፆታዊ ግህሰት ብብዝሒ ዘጋጥመን ኣብ ጎደና'ኳ እንተኾነ "ብኣቦ፣ ሓው፣ ጎረቤትን መምህርን ተዓሚጸን ዝመጽኣ ሕሙማት ኣእምሮ ኣለዋ" ትብል ስምረት። ናብ ማእከላት ክኣትዋ ከለዋ ቅድሚ ኩሉ ዝስራሕ ስራሕ፡ ኣብ ኣካላውን ኣእምሮኣውን ኩነታተን ምርመራ ምግባር'ዩ። በዚ ድማ ጥዕነአን ክምለስ ሓገዝ ይረኽባ። ምንጪ ስእሊ, Getty Images እተን ጾታዊ ግህሰት ኣጋጢምወን (ተደፊረን) ናብ መዕቆቢ ማእከላት ዝኸዳ ግዳያት ጸገም ጥዕና ኣእምሮ፡ ካብ 10-30 ዓመት ዕድመ ይርከባ። "ጸገም ጥዕና ኣእምሮ ሓደ ጉዳይ ኮይኑ፡ እቲ ጥቕዓት ከኣ ምስ ጓልኣንስተይቲ ምዃን ዝተሓሓዝ ተደራቢ ጸገም'ዩ። ስለዚ 'እዛ ሰብ ጸገም ኣጓኒፍዋ'ዩ ዝኸውን' ዝብል ነገር ናብ ኣእምሮ ኩሉ ሰብ ክመጽእ ኣለዎ" ክትብል ተረድእ ስምረት። ግዳያት ጸገም ጥዕና ኣእምሮ ዝኾና ደቂኣንስትዮ ኣብ ትካላት ጥዕና ኮይነን'ውን ግህሰት ከምዝፍጸመን ካብ ፖሊስ ዝረኸብናዮ ሓበሬታ የመልክት። ዴሞራስያዊት ሪፑብሊክ ኮንጎ፡ ሓዲሽ ሜላ ንምምካት ጾታዊ ዓመጽ ስለምንታይ፡ ነቲ ቅድሚ 67 ዓመት ዝበጽሐኒ ጾታዊ ዓመጽ ሎሚ ተዛሪበዮ?
